AQSh Milliy Futbol Ligasidagi o‘yin Maykl Felpsning Rio—2016 dagi chiqishi vaqtida to‘xtatildi

“Baltimore Ravens” va “Carolina Panthers” jamoalari o‘rtasidagi Amerika futbol ligasi doirasidagi o‘yin Maykl Felepsning Rio—2016 Olimpiadasidagi chiqishi sabab to‘xtatilgan, deb xabar berdi “TJournal”.

Bellashuvning ma’lum vaqtga to‘xtatilishiga har ikki klub futbolchilari rozi bo‘ldi va ular stadionni to‘ldirib o‘tirgan muxlislarga qo‘shilib, Maykl Felps ishtirokidagi musobaqani katta ekranda tomosha qildi.

O‘z navbatida amerikalik suzuvchi o‘z muxlislarini uyaltirmadi va 200 metr masofani birinchi bo‘lib bosib o‘tib, Olimpiada o‘yinlarining 22 karra chempioniga aylandi. Uning Rio—2016 dagi oltinlari soni endi 4 taga yetdi.

Baltimordagi stadionga to‘plagan muxlislar Felpsning muvaffaqiyatini baqir-chaqir va olqishlar bilan nishonladi.